
   הפיקוח על הוראת הגיאוגרפיה

השכלה כללית בנושא מתחום "גיאוגרפיה ופיתוח הסביבה"
אסונות טבע במרחב הגלובלי
הגיאוגרפיה היא מקצוע העוסק במכלול התופעות והתהליכים, המתקיימים בסביבה הטבעית ובסביבה האנושית בעולם, ובחינת קשרי הגומלין ביניהם, ברמות שונות של המרחב – מהמרחב המקומי (הלוקלי) אל המרחב העולמי (הגלובלי) וחזרה למרחב המקומי.

הגיאוגרפיה משלבת מידע  מתחום מדעי הטבע, ומדעי החברה (ותורמת להבנת העולם המורכב שבו אנו חיים, והידע והמיומנויות הגיאוגרפיים הינם בעלי ערך רב רלבנטי לתפקוד יעיל בעולם זה. 

מהפכת הטכנולוגיה והתקשורת, אשר הפכה את העולם ל"כפר קטן", מרחיבה את חיוניותו של מקצוע הגאוגרפיה ללומד במאה ה-21. מקצוע זה מהווה תשתית, לתחומי דעת נוספים במערכת החינוך שידע גיאוגרפי חיוני להם.  

עולם התוכן של הגיאוגרפיה מעניק לתלמידים ידע, ערכים, ומיומנויות ייחודיות למקצוע כמו שימוש מושכל במפות וכן מיומנויות גנריות כמו אוריינות עיונית, מדעית וחזותית.  המקצוע מזמן שילוב חדשנות בפדגוגיה שבאה לידי ביטוי בפדגוגיה דיגיטלית המהווה חלק בלתי נפרד בהוראה בכל שכבות הגיל ובכישורי חשיבה התורמים לפיתוח לומדים עצמאיים שיוכלו  לתפקד בתבונה וביעילות כאזרחים וכעובדים בעולם המורכב של המאה ה-21. 

הנושאים הכלולים בתחומי ההשכלה הכללית  מייצגים את הייחודיות והדינמיות של תחום הדעת ומדגישים את הלמידה המשמעותית בהוראה מעמיקה של נושאים רלבנטיים ואקטואליים בדרך חויתית למורה ולתלמיד.
נושא הלימוד "אסונות טבע במרחב הגלובלי" עוסק ביחסי הגומלין במרחב הגלובלי והלוקלי בדגש על התהליכים הפיזיים והשפעתם. הלימוד יתמקד בתהליכים הפנימיים והחיצוניים הבונים ומעצבים את כדור הארץ והחיים בו, תוך התייחסות לגורמים מעשי ידי הטבע והאדם ודרכי התמודדות האדם עם תופעות טבע ואסונות טבע. החידוש בנושא זה הוא ראייה אינטגרטיבית האדם הוא גורם מרכזי המושפע, משפיע, משנה, מסתגל ולעתים אף פוגע בסביבה הטבעית. פעילות זו משבשת לעיתים תהליכים טבעיים ובעקבות זאת מתרחשים אסונות טבע שתכיפותם ועצמתם גדלה. 

תכנית לימודים זו מציגה אסונות טבע לסוגיהם ונלמדים גורמיהם, השלכותיהם על האדם ודרכי התמודדות עם נזקיהם.
מטרות על:
·  הבניית תשתיות ידע  להבנת תהליכים המתרחשים בסביבתו הקרובה והרחוקה של התלמיד 
·  פיתוח כישורי חשיבה מסדר גבוה וכישורים מטה- קוגניטיביים 
·   פיתוח כישורים אורייניים לניתוח טקסטים, הצגות גרפיות וחזותיות וכד' ממקורות מידע בגרסת נייר וממקורות  ודיגיטליים
·   העמקת השימוש בכלים דיגיטליים חדשים וחדשניים להכרת המרחב הנחקר, שימוש במפות מקוונות גלובליות ומקומיות, שימוש בכלים שיתופיים 
·   טיפוח סקרנות ועניין בעין בוחנת למרחב המקומי והגלובלי
·  טיפוח אחריות אישית וחברתית, אכפתיות ומעורבות פעילה
·  חינוך לסובלנות ומתן כבוד לזולת, לאחר ולשונה
·   חינוך לערכי סביבה וקיימות, אחריות ומעורבות לקיומם של תהליכים מקיימים בסביבה הקרובה והרחוקה
אסונות טבע במרחב הגלובלי - מטרות:

הלומדים:
·   יכירו את המאפיינים של אסונות טבע- רעש וגעש, צונמי, רוחות הרס, שיטפונות והצפות, גלישות קרקע וסופות הרס.
·   יסבירו את גורמיהם של אסונות טבע, יבחנו את תוצאותיהם מבחינת הסובב הפיזי והאנושי במקומות שונים בעולם
·   יכירו ויעריכו את דרכי התמודדות האדם למניעה ולצמצום נזקי אסונות הטבע למיניהם במרחב המקומי והעולמי.
·   ישוו בין הדרכים להתמודדות של מדינות עם כל אחד מסוגי האסונות, יסבירו את הגורמים להבדלים בין הדרכים השונות ויעריכו את תפקידה של הקהילה הבין-לאומית בסיוע לאזורים נפגעים.
·   יסבירו את משמעות השינויים האקלימים על אופי סופות ההרס.
·   ילמדו את הנושא תוך שימוש מושכל בפדגוגיה דיגיטלית, במפות מקוונות ומיזוג מקורות מידע שונים

נושאי הלימוד:
·  תהליכים פיזיים פנימיים וחיצוניים המשפיעים ומושפעים מפעילות בני האדם,  בדגש על דרכים חדשות  להתמודדות עם אסונות הטבע
·   סוגיות לדיון בתופעת ההתחממות גלובלית
·   סופות ההרס מסביב לעולם
·   רעידות אדמה, הרי געש, צונאמי במרחב הגלובלי – מאפיינים, חיזוי והתמודדות
·   שיטפונות ומפולות 
מומלץ ללמד יחידה זו באמצעות מקורות מידע עדכניים, סרטונים וסרטים, אנימציות ושימוש במפות המרכז למיפוי ישראל וכן:           google earth, google maps, google street view

פנינה גזית

מנהלת תחום דעת (מפמ"ר) גיאוגרפיה

בנין לב-רם, רח' דבורה הנביאה 2, ירושלים 91911,   טל': 02-5603598, פקס: 02-5603569
כתובת e-mail: pninaga@education.gov.il   כתובת האתר:   www.education.gov.il/geographya

